Су тасқыны болған аймақтардағы мектептерде сабақ онлайн өтеді
DATE: 16:45, 31 Наурыз 2024 | GMT +5
TITLE: Су тасқыны болған аймақтардағы мектептерде сабақ онлайн өтеді
URL: https://kaz.inform.kz/news/su-taskini-bolgan-aymaktardagi-mektepterde-sabak-onlayn-oted-aff244/
META: DATE: 16:45, 31 Наурыз 2024 | GMT +5
TOTAL WORDS: 135
AUTHOR(S):
TEXT: Қашықтан оқыту су тасқыны қаупі сейілмеген аумақтардағы 56 мектепте, сондай-ақ эвакуациялық пункттер ретінде айқындалған 32 мектепте ұйымдастырылып отыр. «Осы дүйсенбіден бастап 3 млннан астам қазақстандық оқушы үшін 2023-2024 оқу жылының төртінші тоқсаны басталады. Бұл ретте су тасқыны жағдайы сақталған өңірлердегі оқушылар қашықтан оқуға көшіріледі. Жергілікті жерлерде Оқу-ағарту министрлігінің аумақтық білім беру саласында сапаны қамтамасыз ету департаменттері мен өңірлік білім басқармалары жұмыс жасауда. Эвакуациялық бекеттердегі балаларға қажетті көмек көрсету үшін психологиялық қызметтер іске қосылды. Балалар қашықтан оқу үшін қажетті оқу құралдарымен, киім-кешекпен және техникалық құралдармен қамтамасыз етілді. Эвакуацияланған 1-4 сынып оқушыларын тамақтанумен қамту мәселесі бойынша жұмыстар жүргізілуде», - деп атап өтті ведомствоның ресми өкілі Мереке Амангелдіқызы. Оқу-тәрбие процесі мемлекеттік жалпыға бірдей білім беру стандарттарына сәйкес ұйымдастырылады. Сондай-ақ тәуекелдерді азайту және төтенше жағдайда білім беру процесін жалғастыруды қамтамасыз ету үшін Ақтөбе облысындағы колледждер қашықтан оқыту форматына ауыстырылды
